KV29

KV29 is 'n grafkelder in die Vallei van die Konings by Thebe, naby die moderne stad Luxor in Egipte. Dit is geleë naby die grafte uit die 18de Dinastie van Tiaa (KV32), Toetmoses II of Meritre-Hatsjepsoet (KV42) en Toetmoses III (KV34). Die grafkelder is sedert die 1830's bekend en het in 1899 die naam KV29 gekry, maar daar bestaan geen rekords van vroeëre uitgrawings nie. Die terrein is in 2011 deur die Universitet van Basel ondersoek. Uitgrawings is in 2016 voortgesit, maar die res van die grafkelder is vol puin en die uitleg is onbekend. Verkenning Die grafkelder is sedert die 1830's bekend toe die vroeëre Egiptoloë James Burton en John Gardiner Wilkinson die ligging aangeteken het. Dit is in die 1880's weer deur Eugène Lefébure genoem en het sy grafkeldernommer in 1899 gekry. Uitgrawings in die skag het in Januarie 2011 begin; die helfte was met puin gevul weens die oorstromings van 1994. Uit 'n onderste laag puin is fragmente van erdewerk en vier stukke van 'n albasterfles gekry. In 2011 is 'n ysterdeur geïnstalleer. Uitgrawings het weer in 2016 begin. Daar is ontdek 'n kamer loop weswaarts uit die skag, maar dit was ook met puin gevul. Die uitleg is onbekend, en dit is so vol puin dat geen deure van moontlike sykamers gesien kan word nie. Verwysings Bronne Bickel, Suzanne; Paulin-Grothe, Elina; Alsheimer, Tanja (2011). "Preliminary Report on the Work Carried out During the Season 2011" (PDF). University of Basel. University of Basel Kings' Valley Project. Besoek op 23 April 2023. Bickel, Suzanne; Paulin-Grothe, Elina (2016). "Report on work carried out during the field season 2015–2016" (PDF). University of Basel. University of Basel Kings' Valley Project. Besoek op 23 April 2023. Reeves, Nicholas; Wilkinson, Richard H. (1996). The Complete Valley of the Kings: Tombs and Treasures of Egypt's Greatest Pharaohs (2010-sagteband uitg.). London: Thames and Hudson. ISBN 978-0-500-28403-2. Besoek op 22 April 2023. Skakels Theban Mapping Project: KV29 Hierdie artikel is in sy geheel of gedeeltelik uit die Engelse Wikipedia vertaal.